Измените и дополнувањата на Законот за супервизија на осигурување се со цел усогласување со Законот за општата управна постапка.

Со членот 1 се дава правен основ Агенцијата за супервизија на осигурување да го пропише барањето за добивање согласност за стекнување квалификувано учество.

Со членот 2 се врши дополнување на членот 32 од Законот и се уредува прибавувањето на документи по службена должност од страна на Агенцијата за супервизија за осигурување при издавање дозвола за вршење на работи на осигурување. Со оваа измена на членот 32, дел од доказите кои ги има во службени евиденции барателот нема да ги доставува, туку Агенцијата истите ќе ги прибавува во утврдениот рок од три дена. Исто така со измената и се дава правен основ на Агенцијата поблиску да ја пропише формата и содржината на барањата.

Со членот 3 и 4 односно 134-ѓ и 146 од постојниот Закон, се уредува прибавувањето на документи по службена должност од страна на Агенцијата за супервизија за осигурување при издавањето дозвола за вршење работи на застапување во осигурувањето односно дозвола за вршење на осигурително брокерски работи. И се дава правен основ Агенцијата да го пропише барањето за издавањето дозвола за вршење работи на застапување во осигурувањето односно дозвола за вршење на осигурително брокерски работи на посебен образец.

Со членот 5 се брише АПТИС (АPTIS) - најмалку ниво Б2 (B2)-сертификатот за активно познавање на англискиот јазик, како една од опциите за докажување на условот за познавање на англискиот јазик.

Членот 6 утврдува глоби во износ од 25 до 50 евра за службеник во Агенцијата доколку не донесе решение во утврдените рокови, односно глоба за службеното лице доколку во рокот утврден не ги побара потребните податоци и документи, и глоба за службеното лице во јавната институција доколку не ги обезбеди доказите по службена должност во утврдениот рок.

Членовите 7, 8 и 9 се преодни и завршни одредби во кои се уредува примената на овој закон.